สวัสดีค่ะ หนูเป็นผู้หญิงอายุ 19 ปีค่ะ ยังไม่เคยมีเพศสัมพันธ์แบบสอดใส่ เคยแต่ oral เท่านั้น มีอาการเจ็บจี๊ดๆที่ท้องน้อยอยู่สม่ำเสมอ และมักจะมีเมือกออกมาทางช่องคลอด เป็นเหมือนน้ำมูกใสๆเหนียวๆ เยอะประมาณนึง ซึ่งล่าสุดมีเลือดติดออกมาด้วย ทำให้กังวลว่าจะเป็นอะไรที่อันตรายหรือไม่ ก่อนหน้านี้ไม่ถึง 3 ปีเคยเข้ารับการตรวจภายในที่โรงพยาบาลเอกชนแห่งหนึ่งค่ะ ซึ่งแพทย์พยายามคะยั้นคะยอถามว่าเคยมีเพศสัมพันธ์หรือยัง ซึ่งก็ยังไม่เคย และช่องคลอดยังปิดอยู่เลย แพทย์จึงลงความเห็นในตอนนั้นว่าปกติดี ซึ่งอาการตกขาวผิดปกติ ร่วมกับมีอาการคันนั้นเป็นมาตั้งแต่สมัยมัธยมต้นแล้วค่ะ มันเป็นบ่อยมากคือมีเมือกสีใสๆออกมาเยอะมากจนแฉะกางเกงในค่ะ หนูมีพฤติกรรมอย่างหนึ่งที่ไม่แน่ใจว่าจะมีผลหรือเปล่าคือ หลังจากปัสสาวะหรือทำกิจธุระส่วนตัวเสร็จ มักฉีดน้ำและปล่อยให้ชื้น โดยไม่ได้ซับให้แห้งค่ะ รบกวนหน่อยนะคะคุณ ขอบพระมากๆเลยค่ะ ตอนนี้กังวลมากเลยค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ นั้นคิดว่า ยังสรุปไม่ได้ว่าตกขาวที่ผิดปกติหรือไม่ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ